ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 20/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jumala on opettanut minulle paljon Raamatun henkilöiden kautta.
Jakeissa 1. Kor. 10:6―11 sanotaan, että nuo asiat on kirjoitettu meille, -
jotta oppisimme, ettei meidän tule himoita, nurista, valittaa jne.
Ne ovat meille esimerkkeinä, mutta valitettavasti vain harvat -
ottavat Raamatusta opikseen. He oppivat kaiken kantapään kautta.
Voimme oppia Raamatusta paljon, jos vain haluamme, -
mutta valitettavasti monet eivät opi ja sotkevat siksi elämänsä.
Olen välttynyt monilta virheiltä, koska olen ottanut oppia Daavidista.
Jumala kertoi rehellisesti näiden ihmisten virheistä juuri siksi, -
ettei meidän tarvitsisi tehdä samoja virheitä. Hän näytti meille, -
miten paljon sydänsurua niistä seurasi, jotta emme tekisi samoin.
Silti yllättävän monet elävät sokeasti ja joutuvat tekemään omat virheensä.
Olemme nyt keskittyneet Daavidiin.
Olen viimeksi puhunut Daavidin synnistä Batseban kanssa.
Siitä kerrotaan 2. Samuelin kirjan luvussa 11.
Luvussa 12 profeetta Naatan nuhteli Daavidia tästä synnistä.
Jumala sanoi Naatanin kautta, että pahinta tuossa synnissä oli se, -
että Daavid oli pitänyt Jumalaa halpana ja halveksinut Häntä.
Jumala oli ollut Daavidille hyvä ja nostanut hänet paimenesta -
kuninkaaksi, vaikkei Daavidin oma isäkään kunnioittanut häntä.
Jumala olisi antanut Daavidille enemmänkin, jos tämä olisi pyytänyt.
Daavid ei ollut välittänyt Jumalasta, vaan valinnut itselleen helpon tien.
Kaikkein tärkeintä elämässä on suhteemme Jumalaan.
Jos rakastamme Häntä ja kiitämme Häntä kaikesta, mitä Hän on antanut, -
se estää meitä elämästä synnissä ja tekemästä suuria virheitä.
Ongelmana on, että unohdamme Jumalan ja alamme ajatella -
vain itseämme ja omia halujamme. Alamme elää itseämme varten.
Se on varma tapa tuhota ja sotkea elämänsä.
Tästä puhuimme viimeksi. Daavidin synnin seurauksena -
hänelle ja Batseballe syntynyt lapsi kuoli, koska Jumala löi sitä.
Haluan sanoa vielä kerran, että me elämme eri liiton alla.
Jumala ei tule tappamaan lapsiasi sinun syntiesi vuoksi. Hän ei tee niin.
Meillä on parempi liitto, mutta Daavid ei elänyt sen alla.
Siksi asiat toimivat nyt eri tavalla. En väitä, että Jumala vihaisi sinua -
tai tuhoaisi sinut synnin takia. Jeesus kärsi rangaistuksen puolestasi.
Kiitos Herralle armosta, joka on meidän uudessa liitossa.
Synneillämme on silti seurauksia.
Monet ovat ymmärtäneet armon väärin ja ajattelevat, -
että koska Jumala ei rankaise meitä eikä tapa lapsiamme, -
voimme tehdä, mitä haluamme. Ei, synneillä on yhä seurauksensa.
Tästä voisi antaa miljoona esimerkkiä. Jumala rakastaa sinua, -
vaikka vain laiskottelisit ja sinulla olisi sata kiloa ylipainoa.
Jumala ei ole sinulle vihainen, ja pääset kyllä taivaaseen.
Itse asiassa pääset sinne nopeasti, koska voit kuolla diabetekseen -
tai verenpainetautiin. Ylipainolla on siis seurauksensa.
Rakastaako Jumala siis vain laihoja? Ei, Hän rakastaa kaikkia.
Et joudu helvettiin, vaikka ahmisit ruokaa.
Ylensyönti on kuitenkin yhtä paha synti kuin aviorikos tai juopottelu.
Huonosta itsekurista on seurauksia, mutta Jumala rakastaa meitä silti.
Samoin Hän rakastaa sinua, vaikka varastaisit rahaa, -
mutta varkaudesta seuraa jotain. Voit joutua vankilaan.
Jokaisella synnillä on seurauksensa, niin oli myös Daavidin synnillä.
Lapsi kuoli.
Meidän tulee ymmärtää, että tekomme vaikuttavat muihin.
En aina ole aina toiminut oikein lasteni suhteen, -
mutta en koskaan sanonut heille, että jos he tekevät väärin, -
se saattaisi minut ja vaimoni häpeään, koska olemme pastoreita.
Halusin mieluummin, että heillä olisi henkilökohtainen suhde Jumalaan.
Muistan kuitenkin, mitä puhuin poikani kanssa, -
kun hän oli kuollut ja Jumala oli herättänyt hänet kuolleista.
Hän kuoli täysin omasta syystään. Se ei ollut itsemurha, -
mutta hän teki jotakin typerää ja kuoli sen vuoksi.
Vein häntä autolla kaupunkiin ja puhuin suuni puhtaaksi.
Sanoin hänelle ensi kertaa, että hän oli toiminut itsekkäästi.
Hän väitti, ettei hänen tekonsa satuttanut muita kuin häntä itseään, -
mutta se ei ollut totta.
Hänen kuolemansa olisi musertanut vaimoni ja minut.
Ellei Herra olisi herättänyt häntä, olisimme kärsineet sydänsurusta -
koko loppuelämämme.
Kuullessaan sen hän itki katkerasti.
Uskon, että se teki hänelle hyvää. Suhteemme on ollut hyvä siitä asti.
On kuitenkin todella tyhmää ajatella, että voimme tehdä, mitä haluamme, -
eikä kukaan muu kärsi teoistamme.
Daavidin synti vaikutti Uuriaan, Batsebaan ja tähän lapseen.
2. Samuelin kirjan luvussa 23 on lueteltu kaikki Daavidin sankarit.
Jakeessa 34 sanotaan, että yksi heistä oli -
giilolainen Eliam, Ahitofelin poika.
Ette ehkä tiedä tätä, mutta Eliam oli Batseban isä.
Ahitofel oli siis Batseban isoisä. Hän oli yksi Daavidin neuvonantajista.
Sitten Daavid teki synnin Batseban kanssa.
Kun sitten Daavidin poika Absalom kapinoi isäänsä vastaan -
ja aloitti sisällissodan, Ahitofelista tuli hänen neuvonantajansa.
Daavid pakeni Jerusalemista, ja Absalom ja Ahitofel tulivat sinne.
Absalom kysyi Ahitofelilta, mitä hänen kannattaisi tehdä, -
jotta ihmiset sitoutuisivat häneen ja ymmärtäisivät, -
ettei sovintoon Daavidin kanssa ollut mitään mahdollisuutta.
Ahitofel neuvoi häntä pystyttämään teltan korkeimman talon katolle, -
viemään kaikki isänsä vaimot sinne ja rakastelemaan heidän kanssaan -
koko kaupungin nähden. Absalom teki sen ja häpäisi isänsä vaimot.
Lukiessani tuota kohtaa pohdin vuosikausia, -
miten ihmeessä tuollainen tulisi kenenkään mieleen.
On totta, että jos joku rakastelee kaikkien isänsä vaimojen kanssa, -
käy selväksi, ettei sovintoon ole minkäänlaista mahdollisuutta -
ja kaikkien on siis taisteltava hamaan loppuun asti.
Suunnitelma oli tehokas, mutta mistä Ahitofel keksi sen?
Saman lopputuloksen olisi voinut saada aikaan muullakin tavoin.
Sitten luin jakeen 2. Sam. 23:34, jossa sanotaan, -
että Ahitofel on Eliamin, Batseban isän, isä.
Sitten ymmärsin, mistä oli kyse. Daavid teki aviorikoksen -
Batseban kanssa, joka oli Ahitofelin lapsenlapsi.
Hän suuttui Daavidille siitä, että tämä häpäisi Batseban -
ja kantoi kaunaa sydämessään vuosikausia odottaen, -
että saisi tilaisuuden kostaa Daavidille ja loukata tätä.
Kun tiedämme tämän, on helppo ymmärtää, -
miksi Ahitofel laittoi Absalomin tekemään Daavidin vaimoille sen, -
mitä Daavid oli tehnyt Batseballe.
Tämä kosto oli yksi Daavidin synnin seurauksista.
Tämä on iso juttu, ja olen oppinut Daavidin elämästä, -
että synnillä on seurauksensa, vaikkemme aina sitä huomaa.
4. Moos. 32:23 "saatte tuntea syntinne palkan, joka kohtaa teitä."
Salaista syntiä ei ole olemassakaan. Kätketyt asiat tulevat kerran valoon.
Ei Daavid voinut tietää, että Raamattu tultaisiin kirjoittamaan.
Hän ei aavistanut, että Raamatussa kerrottaisiin kaikki hänen synnistään -
ja että siitä puhuttaisiin vielä 4 000 vuotta myöhemmin.
Juuri niin on kuitenkin tapahtunut, ja sama koskee sinuakin.
Saatana väittää sinulle, ettei kukaan saa koskaan tietää, -
mutta voit olla varma, että synneilläsi on seurauksensa.
Tämän olen oppinut Daavidista. Olen oppinut hänestä muutakin.
2. Samuelin kirjan luvussa 12 Daavid rukoili, -
että lapsi jäisi henkiin, mutta se ei jäänyt.
Lopulta Daavid nousi, jätti asian taakseen ja jatkoi eteenpäin.
Se hämmästytti palvelijoita. Daavid oli surrut lapsen eläessä, -
mutta tämän kuoltua Daavid käyttäytyi kuin kaikki olisi kunnossa.
Daavid sanoi, että koska Jumala on armollinen, niin kauan kuin lapsi eli, -
oli toivoa, että Hän heltyisi ja antaisi lapsen elää, -
mutta tämän kuoltua Daavid totesi: "Minä menen hänen tykönsä, -
mutta hän ei enää palaja minun tyköni." Käytän tätä jaetta usein, -
jos lapsi kuolee ja minulta kysytään, onko hän mennyt taivaaseen.
Daavid oli Jumalan mielen mukainen mies ja meni taatusti taivaaseen.
Jos hän sanoi menevänsä kerran tuon lapsen luokse, -
lapsi meni varmasti Herran luo.
Pienet lapset menevät kuoltuaan taivaaseen.
Jae 24 "Daavid lohdutti vaimoansa Batsebaa ja meni hänen luoksensa -
ja makasi hänen kanssansa. Ja tämä synnytti pojan, -
ja hän antoi tälle nimen Salomo, ja Herra rakasti häntä.
Ja Daavid laittoi hänet profeetta Naatanin hoitoon, -
ja tämä kutsui häntä Jedidjaksi Herran tähden."
Jedidja tarkoittaa Jumalan rakastamaa.
Olemme puhuneet Daavidin synnistä ja siitä, ettei Herra pitänyt siitä, -
mutta aviorikoksesta syntyneen lapsen kuoltua Batseba sai pojan, -
Salomon, josta tuli seuraava kuningas.
"Ja Daavid laittoi hänet profeetta Naatanin hoitoon, -
ja tämä kutsui häntä Jedidjaksi Herran tähden."
Voimme oppia tästä sen, ettei tehtyä voi saada tekemättömäksi.
Meidän on vain mentävä eteenpäin, koska emme voi palata menneeseen.
Daavid olisi voinut pitää koko suhdetta Batseban kanssa vääränä -
ja heittää tämän kadulle. Tuolloin naiset eivät voineet elättää itseään, -
joten Batseba olisi ollut tuhon oma. Se olisi vain pahentanut asioita.
Suhde ei ollut Jumalan tahtoma, mutta kun Daavid oli katunut sitä -
ja tehnyt siitä parannusta, hän piti Batsebasta huolta.
Aviorikoksesta alkanut suhde oli nyt Jumalan siunaama, -
ja Jumala rakasti siitä syntynyttä lasta.
Kävin täällä Colorado Springsissa kirkossa erään pariskunnan kanssa.
He olivat olleet tahoillaan naimisissa, ja suhde oli alkanut aviorikoksena.
Sitten he olivat menneet naimisiin keskenään.
Lopuksi he tulivat uskoon ja alkoivat käydä seurakunnassa.
Vaimo piti nyt suhdetta aviorikoksena, ja siitähän se oli alkanutkin.
Tultuaan uskoon hän olisi halunnut erota nykyisestä aviomiehestään -
ja yrittää palata takaisin ensimmäisen miehensä luo, -
joka oli jo avioitunut uudelleen. Mies olisi suostunut tähän.
5. Mooseksen kirjan luvussa 24 sanotaan, että jos joku eroaa, -
avioituu uudelleen ja eroaa jälleen, hän ei saa palata aiempaan liittoon.
Jotkut ovat tosin sitä mieltä, ettei se koske uuden liiton uskovia.
Vanhassa liitossa se ei ainakaan ollut mahdollista.
Sanoin naiselle, ettei hän voinut palata ensimmäiseen liittoonsa, -
ja käytin Daavidia esimerkkinä. Toki nainen teki aviorikoksen, -
mutta se tapahtui ennen uskoontuloa. Jumala oli antanut sen anteeksi.
Tehtyä ei saanut tekemättömäksi. Hän tuhoaisi vain nykyisen liittonsa.
Hän sanoi, ettei sillä ollut siunausta.
Sanoin, ettei aluksi ollutkaan, ei Daavidilla ja Batseballakaan ollut, -
mutta se oli tapahtunut ja hän oli katunut syntiään.
Jumala saattoi nyt siunata vääryydestä alkanutta suhdetta niin, -
että hän tulisi ihmettelemään, kuinka hienoa kaikki olisikaan ollut, -
jos hän olisi aina seurannut Jumalan tahtoa kaikessa.
Daavid ei voinut korjata virhettään hylkäämällä Batsebaa, -
joten hän otti tämän vaimokseen, kantoi tästä vastuun ja kunnioitti tätä.
Heidän suhteestaan syntyi Salomo, -
jota Jumala rakasti ja josta tuli seuraava kuningas.
Voimme siis oppia Daavidista paljon. Joudun tiivistämään asioita, -
koska tämä on sarjan viimeinen osa ja asiaa olisi vielä paljon.
Uskon, että Daavidin antautuminen seksuaaliseen syntiin laukaisi -
hänen perheessään demonisen seksuaalisen vaikutuksen.
Daavidin poika Amnon alkoi himoita sisartaan Taamaria -
ja raiskasi tämän. Siitä kerrotaan 2. Samuelin kirjan luvussa 13.
Uskon, että tämä himo siirtyi perheessä isältä lapsille.
Jotkut teistä ajattelevat, ettei pornon katselusta ole haittaa.
Teette sen salaa, kukaan ei saa tietää.
Asioilla on kuitenkin myös hengellinen ulottuvuus.
Porno ja himo ovat demonisia asioita.
Ajattelette, ettei porno vaikuta käytökseenne.
Ehkä ei vaikutakaan, mutta sen kautta elämäänne tulee demoninen henki.
Se vaikuttaa lapsiinne ja moniin muihin ihmisiin.
Ette ole ehkä ikinä tulleet ajatelleeksi tätä, mutta se on Raamatussa.
Teoillamme on seurauksia. Hengellinen taistelu on meneillään.
Ef. 6:12 "Sillä meillä ei ole taistelu verta ja lihaa vastaan, -
vaan hallituksia vastaan, valtoja vastaan, -
tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa."
Pahuuden henkivallat toimivat, vaikkemme nykyisin usko siihen.
Monet harrastavat yhden yön juttuja ja elävät avoliitossa väittäen, -
ettei sillä ole väliä, mutta millaisia seurauksia siitä on?
Itsemurhaluvut ovat korkeita, ja monien elämä on niin kurjaa, -
että he jaksavat vain huumeiden tai alkoholin avulla.
1. Kor. 6:16 "joka yhtyy porttoon, tulee yhdeksi ruumiiksi hänen kanssaan".
Seksissä syntyy aina yhteys ihmisten välille, ja se, -
mitä seksikumppanissamme on, siirtyy meihin ja vaikuttaa meihin.
Daavidin synti siirtyi suoraan eteenpäin hänen lapsilleen, -
ja perheessä alkoi tapahtua pahoja asioita, kuten Taamarin raiskaus.
Sitten Absalom, Amnonin veli, suuttui hänelle, alkoi hautoa kostoa -
ja murhasi hänet kylmäverisesti kaksi vuotta myöhemmin.
Absalom pelkäsi Daavidin kostoa ja pakeni vieraaseen maahan -
pariksi vuodeksi. Lopulta Daavid antoi hänen palata Israeliin, -
mutta Daavidin ja Absalomin välit olivat edelleen poikki.
Daavid ei päästänyt Absalomia luokseen kahteen vuoteen -
sen jälkeen, kun Absalom oli palannut Israeliin.
En osaa sanoa, toimiko Daavid oikein. Raamattu ei kommentoi asiaa.
Sillä, että Daavid torjui Absalomin, oli kuitenkin kamalat seuraukset.
Absalom loukkaantui siitä ja alkoi vihata Daavidia.
Vaikka Daavidin käytös Absalomia kohtaan olisi ollut täysin väärin, -
oikeuttiko se Absalomin toiminnan? Ei. Nykyisinkin moni ajattelee, -
että muiden huono käytös oikeuttaa hänet käyttäytymään huonosti.
Absalomin olisi pitänyt ajatella, että hän oli itse aiheuttanut -
Daavidin suuttumuksen ja anteeksiantamattomuuden.
Absalom oli se, joka aloitti koko riidan tappamalla veljensä.
Hän ei voinut olettaa, että Daavid pääsisi siitä yli hetkessä.
Jos ihmiset suuttuvat sinulle, olet aiheuttanut sen jotenkin.
Ehkä Daavid kohteli Absalomia väärin, mutta Absalom aloitti koko jutun.
En väitä, että Daavid toimi kaikessa täysin oikein -
tai että Absalom oli vastuussa aivan kaikesta, -
mutta emme saa syyttää muita siitä, miten he reagoivat synteihimme.
Minua ärsyttää, kun kristityt sanovat: "Sinun pitäisi antaa minulle anteeksi."
Niin pitäisikin, ja teenkin niin, koska muuten teen itselleni hallaa.
Anteeksiantamattomuus on kuin joisi myrkkyä ja kuvittelisi sen -
vahingoittavan vihamiestään. Mutta jos joku ei anna anteeksi, -
muista, että olet itse aiheuttanut koko jutun. Se on sinun syytäsi.
Et voi vaatia muita antamaan anteeksi, vaan sinun on nöyrryttävä.
Daavid koki loppuelämänsä aikana monta pahaa iskua.
Absalom aloitti sisällissodan, ja kymmenet tuhannet kuolivat.
Absalom raiskasi Daavidin vaimot. Silti Daavid suri ja rakasti Absalomia.
Daavid nöyrtyi ja myönsi olevansa syypää perheensä ongelmiin.
Daavid kuitenkin selvisi tästä kaikesta ja kuoli vanhana miehenä.
Jumala rakasti ja siunasi häntä.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan viides osa kertoo Daavidista ja Batsebasta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Tämä opetus on tänään saatavissa viimeistä päivää.
Haluan muistuttaa, että tänään on viimeinen päivä, -
jolloin kirja sekä CD- ja DVD-levyt Daavidista ovat saatavissa tv:ssä.
Ne ovat kyllä edelleen saatavissa nettisivujen kautta, -
mutta tarjous on voimassa vain tänään. Uskon todella, -
että tästä opetuksesta on hyötyä jokaiselle katsojalle.
Nämä asiat ovat Raamatussa, jotta voisimme ottaa niistä opiksi.
Tiedän, että opetus olisi teille suureksi siunaukseksi.
Kannattaa siis tilata materiaalit.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista.
Toukokuussa hän on Oklahomassa, Englannissa, Hollannissa ja Saksassa.
Kesäkuussa hän vierailee Nizzassa ja pitää konferenssin Coloradossa.
Heinäkuussa hän on Georgiassa ja Oklahomassa -
ja elokuussa Missourissa.
Lisätietoja tapahtumista alueellasi saat nettisivuiltamme.
Tuo koko perheesi Andrewin raamattukonferenssiin -
Coloradon Woodland Parkiin uusiin tiloihimme.
Lomaile Coloradossa 30.6.―4.7. ja juhli itsenäisyyspäivää kanssamme.
Lisätietoja nettisivuiltamme.
KESÄN RAAMATTUKONFERENSSI 30.6.-4.7.
Charis-raamattukoulu on paikka, -
jossa yritysjohtajista voi tulla muutoksentekijöitä.
Jumala oli kutsunut minut etsimään vahvempaa perustaa uskolleni.
Ennen Charikseen tuloani olin jo perustanut yrityksen Floridassa.
Koulu oli tärkeä yritykselleni, koska siellä ymmärsin, -
että voin tuottaa aina vain enemmän hyvinvointia Jumalan valtakuntaan.
Opettajamme Paul Milligan sanoi, että näin vahvistan Jumalan liittoa.
Charis-raamattukoulu tarjoaa koulutusta monella eri alalla.
Jokin tarjoamistamme linjoista sopii varmasti jokaiselle.
Käy nettisivuillamme. Kutsumuksesi voi olla lähempänä kuin uskotkaan.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme.
Tarinoista saat tietää, mitä todella tapahtuu -
Andrew Wommack Ministriesissä ja Charis-raamattukoulussa.
Sisäpiirin tarinat löydät vain nettisivuiltamme.
MUUTA ELÄMÄSI. MUUTA MAAILMA.
Suomennos: Anni Lähteenmäki